Elaia Gogenola Krajak

Elaia Gogenola Krajak (Berriatua, Bizkaia, 2007ko urriaren 25a) zestalaria da. Elaia eta Frida Watkins, 2025eko maiatzean Iron Cupeko txapeldunak izan ziren. 2025eko ekain hasieran Euskal Selekzioaren nazioarteko lehenengo txapelketan parte hartu zuen; Zesta-Puntako Nazioen Liga hartan txapeldunorde geratu zen Maia Goikotxearekin jokatuta.
2025ean txapeldun izan zen Imanol Lopezekin Zesta-Puntako Nazioen Ligan. Gernikako txapelketa hartan lehen aldiz partu hartu zuen Euskal Selekzioak Nazioarteko Euskal Pilota Federazioak antolatutako txapelketa batean.

 Bizitza 
Gaztetan hasi zen zesta puntan jokatzen, lehengusina Maialen Aldazabalekin batera. Federatu baino lehen, eskoletako txapelketetan parte hartu zuen. Ameriketako Estatu Batuetan jokatzea du amets. 

 Zesta ibilbidea 
2023an Euskotren Winter Seriesko lehen edizioan Erika Mugartegi eta Arai Lejardi izan ziren txapeldunak. 2024an, Euskotren Winter Seriesko bigarren edizioan egin zuen debuta, lesionatutako Eneritz Lizardi ordezkatuta. 

2025eko Euskotren Winters lehiaketan Oaia Otaño mutrikuarra izan zuen bikote-lagun. Ihart Arakistain sopeloztarra eta Frida Watkins zumaiarrari irabazita, finalerako txartela lortu zuten. Finala jokatu zuen, Helena Barrenetxea durangarraren eta Arai Lejardi markina-xemeindarraren aurka eta azpitxapeldun gelditu zen.

2025eko maiatzean Iron Cupeko txapelduna izan zen Frida Watkins ondoan bikotelagun zuela, Iharten eta Maialenen aurka galtzen hasi ziren partidari buelta eman ostean.

 Euskal Selekzioa 
2025eko ekainaren 1etik 6ra Ligan debutatu zuen, Euskal Selekzioaren nazioarteko lehenengo txapelketan DUJA Durango Jai Alai taldeko Helena Barrenetxea, eta Berriatua Zesta Puntako Maialen Aldazabal Aldazabal eta Maia Goikoetxea Bilbao taldekideekin batera. Lehiakideak Euskadi, Frantzia, Espainia, Mexiko, Ameriketako Estatu Batuak eta Filipinak izan ziren.

Elaia Gogenola Krajak eta Maia Goikoetxea Bilbao berriatuar bikoteak Euskal Selekzioaren debuta egin zuen eta 25 minutu behar izan zituen Euskal Pilotako Nazioen Ligako lehen garaipena lortzeko, 15-3 eta 15-2 emaitzarekin. Aurkariak Frantzia ordezkatzen zuten Oihana Sorozabal eta Xana Gonzalez izan ziren. Hurrengo aurkarien lehian galdu egin zuten. Une horretan Munduko txapeldunak ziren eta Espainia ordezkatzen zuten Erika Mugartegi eta Arai Lejardi markinarrak izan ziren garaileak. Espainiaren aurkako lehen duelu ofizialean, errespetuz eta normaltasunez jokatu zen Nazioen Ligan.

 Erreferentziak 

 Kanpo estekak 
 Elkarrizketa: Ameriketako Estatu Batuetan jokatzea da neure ametsa Emakumeak Jokoan 01x09: Elaia Gogenola, zestalaria. Bizkaia irratia. 2025.03.05

Kategoria:bizkaitarrak
Kategoria:Emakume kirolariak
Kategoria:Bizkaiko kirolariak
Kategoria:Puntistak
Kategoria:XXI. mendeko emakumeak